Document ID: 32012D0065

IZVEDBENI SKLEP KOMISIJE
z dne 2. februarja 2012
o priznanju Ruskega ladijskega registra kot klasifikacijskega zavoda za plovila za plovbo po celinskih plovnih poteh
(notificirano pod dokumentarno številko C(2012) 429)
(Besedilo velja za EGP)
(2012/65/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 2006/87/ES Evropskega parlamenta in Sveta z dne 12. decembra 2006 o tehničnih predpisih za plovila, namenjena za plovbo po celinskih plovnih poteh, in razveljavitvi Direktive Sveta 82/714/EGS (1) in zlasti člena 10(1) in dela II Priloge VII k Direktivi,
po posvetovanju z odborom iz člena 7 Direktive Sveta 91/672/EGS z dne 16. decembra 1991 o vzajemnem priznavanju nacionalnih spričeval o usposobljenosti za voditelja čolna za prevoz blaga in potnikov po celinskih plovnih poteh (2),
ob upoštevanju naslednjega:
(1)
Madžarska je v dopisu z dne 25. februarja 2009 Komisiji predložila vlogo za priznanje Ruskega ladijskega registra (v nadaljnjem besedilu: RLR) kot klasifikacijskega zavoda za plovila za plovbo po celinskih plovnih poteh po direktivi. RLR ima podružnico v Budimpešti (Madžarska).
(2)
Skupaj z vlogo je predložila tudi informacije in dokumentacijo, ki so potrebne za to, da se preveri, ali so merila za priznanje izpolnjena.
(3)
Na skupni seji o tehničnih predpisih za plovila za plovbo po celinskih plovnih poteh, ki je potekala aprila 2009, so strokovnjaki držav članic Evropske unije in Centralne komisije za plovbo po Renu (v nadaljnjem besedilu: CCNR) lahko izrazili svoje mnenje, madžarski organi in RLR pa so poročali.
(4)
V skladu z odstavkom 4 dela II Priloge VII k Direktivi 2006/87/ES je bilo opravljeno posvetovanje s sekretariatom CCNR.
(5)
Komisija je ocenila skladnost RLR z merili iz dela I Priloge VII k Direktivi 2006/87/ES ter sklenila, da jih ta izpolnjuje.
SPREJELA NASLEDNJI SKLEP:
Člen 1
Klasifikacijski zavod RLR se prizna v skladu s členom 10 Direktive 2006/87/ES.
Člen 2
Ta sklep je naslovljen na države članice s celinskimi plovnimi potmi iz člena 1(1) Direktive 2006/87/ES in na Ruski ladijski register, podružnico v Budimpešti, 1 Marcius 15 ter, 1056 Budimpešta, Madžarska.
V Bruslju, 2. februarja 2012

Labels: 7
8
4
18